Diari Oficial de la Generalitat Valenciana


Sumari del DOGV 8665, del 28-10-2019 (2019/10658)

RESOLUCIÓ de 22 d'octubre de 2019, de la Secretaria Autonòmica de Seguretat i Emergències, per la qual es publica la llista provisional de persones admeses i excloses per a la prova avaluadora del personal del servei específic d'admissió, que s'efectuarà el mes de desembre de 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8665

Data del DOGV
:   28-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10115


Data del document
:   22-10-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 22 d'octubre de 2019, de la Secretaria Autonòmica de Seguretat i Emergències, per la qual es publica la llista provisional de persones admeses i excloses per a la prova avaluadora del personal del servei específic d'admissió, que s'efectuarà el mes de desembre de 2019. [2019/10234]  
La Secretaria Autonòmica de Seguretat i Emergències és, segons es deriva de l'article 77 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, l'òrgan administratiu encarregat de l'organització i materialització de la convocatòria de la prova avaluadora per a l'acreditació del personal del servei específic d'admissió.  
  
En aquest marc, l'article 5 de la Resolució de 27 d'agost de 2019, de la Secretaria Autonòmica de Seguretat i Emergències, per la qual s'aproven les bases generals i la convocatòria de la prova avaluadora per a l'acreditació del personal del servei específic d'admissió que s'efectuarà l'últim trimestre de 2019 (DOGV 8627, 4 de setembre), preveu que, una vegada acabat el termini de presentació de sol·licituds, aquest departament procedirà a publicar en el Diari Oficial de la Generalitat Valenciana i als taulers d'anuncis corresponents la resolució que aprove la llista provisional d'admesos i exclosos per a la realització d'aquella. En aquest sentit, per als exclosos es procedirà a indicar la causa o motiu de l'exclusió.  
En conseqüència, aquesta resolució, una vegada transcorregut el termini establit per a la presentació de les sol·licituds i la documentació annexa, té com a finalitat continuar el procediment iniciat seguint els terminis i tràmits marcats en la Resolució de 27 d'agost.  
  
Per tot això, i d'acord amb l'article 5 esmentat adés, en relació amb l'article 77 del Decret 105/2019, de 5 de juliol, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a la qual es refereix l'article 6 de la Resolució de 27 d'agost de 2019, la llista provisional d'admesos (annex I d'aquesta resolució) i la llista provisional d'exclosos (annex II) per a la prova avaluadora per a l'acreditació del personal del servei específic d'admissió, que tindrà lloc el mes de desembre de 2019.  
  
Segon  
La prova avaluadora s'efectuarà el dia 4 de desembre de 2019 en una convocatòria única que tindrà lloc a les ciutats d'Alacant, Castelló de la Plana i València. El lloc i l'hora s'indicaran en la resolució per la qual s'aprove la llista definitiva d'admesos i exclosos per a aquesta prova.  
  
Tercer  
Els aspirants que n'hagen sigut exclosos podran aportar, en el termini de deu dies hàbils a comptar des de l'endemà de la publicació d'aquesta resolució en el Diari Oficial de la Generalitat Valenciana, la documentació que els falte o esmenar els defectes advertits.  
En concret, els aspirants que hagen sigut exclosos per presentar una titulació acadèmica que no es corresponga amb la formalment exigida en la resolució de convocatòria hauran d'aportar, si pertoca, una fotocòpia compulsada del títol acadèmic o un resguard d'aquest, o bé, en el cas que siga procedent, l'homologació per l'òrgan competent.  
  
València, 22 d'octubre de 2019.- El secretari autonòmic de Seguretat i Emergències: José María Angel Batalla.